
[image: image1.emf]ОБЩИНА АНТОН, СОФИЙСКА ОБЛАСТ
2089 Антон, пл. „Съединение” № 1

тел.: +359 7186 2300; факс: +359 7186 2500
e-mail: obanton@abv.bg, website: www.antonbg.com 
ДО 

ОБЩИНСКИ СЪВЕТ АНТОН
ДОКЛАДНА ЗАПИСКА



От АНДРЕЙ СИМОВ СИМОВ


КМЕТ на ОБЩИНА АНТОН
Относно:   Приемане на Наредбата за условията и реда за регистрация на индивидуални електрически превозни средства на територията на Община АНТОН
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА СЪВЕТНИЦИ,

Представям на Вашето внимание за обсъждане и приемане на проект на Наредбата за условията и реда за регистрация на индивидуални електрически превозни средства на територията на Община АНТОН, при следните:
МОТИВИ 
I. Причини, които налагат приемането на Наредба за условията и реда за регистрация на индивидуални електрически превозни средства на територията на Община АНТОН 
В Държавен вестник, бр. 64 е обнародван Закон за изменение и допълнение на Закона за движение по пътищата (ЗДвП), с който в чл. 80а е въведено задължение за регистрация на индивидуални електрически превозни средства (ИЕПС) в съответната община. 
С § 104, (1) от Допълнителните разпоредби на Закон за изменение и допълнение на Закона за движение по пътищата, обнародван в ДВ, бр. 64 от 2025 г. в сила от 07.09.2025 г., във връзка с  чл. 80 а, (4), т. 3 от същия, на общинските съвети е вменено в срок от 4 месеца, считано от 07.09.2025 г., да определят условията и реда за регистрация на индивидуални електрически превозни средства.
II. Цели на наредбата
1. Да се създаде правна рамка за регистрацията на ИЕПС в Община Антон;

2. Да се регламентират условията и необходимите документи за регистрация;

3. Да се създаде общински регистър за ИЕПС;

4. Да се осигури ефективен контрол и прилагане на санкции при нарушения.
Целта е да се постигне съответствие със приложимите разпоредби на Закона за движение по пътищата. Цел на проекта на нормативен акт е да осигури правна рамка за индивидуализиране на ИЕПС, както и контрол при тяхното използване.

III. Очаквани резултати
- Повишаване на пътната безопасност;

- Улесняване на контролните органи при проверка на изрядността на водачите и превозните средства;

- Намаляване на нарушенията и инцидентите с ИЕПС;

- Създаване на актуален регистър за целите на управлението на пътното движение и обществения ред.

Като резултат от прилагането на наредбата се очаква да се постигне повишаване на дисциплината на водачите на ИЕПС и осигуряване на гаранции за безопасност на всички участници в движението при спазване на приетите правила.
IV. Финансови и други средства, необходими за прилагането на наредбата
Прилагането на наредбата не изисква допълнителни бюджетни средства, освен разходи за организация на процеса по регистрация (персонал, техника, материали). Част от разходите ще бъдат покрити от таксата за регистрация.

V. Съответствие с правото на Европейския съюз
Наредбата е в съответствие с действащото законодателство на Европейския съюз, свързано с безопасността на пътното движение, спазвайки в пълнота разпоредбите и целите на националното законодателство.
Съгласно разпоредбата на чл. 26, ал. 2 от Закона за нормативните актове, Община Антон предостави възможност на заинтересованите лица да направят своите предложения и становища, по проекта за изменение на Наредбата за условията и реда за регистрация на индивидуални електрически превозни средства на територията на Община АНТОН, най-малко 30 - дневен срок, чрез публикуването на същия проект на официалната интернет страница на Община Антон: www.antonbg.com , на 08.01.2026 година.
Във връзка с гореизложеното, предлагам следното:
РЕШЕНИE:                                                 Проект!

На основание чл. 21, ал. 2, предл. второ от Закона за местното самоуправление и местната администрация и § 104, ал. 1 от Допълнителните разпоредби на Закон за изменение и допълнение на Закона за движение по пътищата, обнародван в ДВ, бр. 64 от 2025 г. в сила от 07.09.2025 г., във връзка с  чл. 80 а, (4), т. 3 от Закона за движение по пътищата, обнародван в ДВ бр. 64/2025 г., в сила от 07.09.2025 г.,, при спазване изискванията на чл. 26 и чл. 28 от Закона за нормативните актове, Общински съвет Антон,
РЕШИ:
Приема Наредбата за условията и реда за регистрация на индивидуални електрически превозни средства на територията на Община АНТОН.
С уважение, 
                                            .     

АНДРЕЙ СИМОВ
КМЕТ на ОБЩИНА АНТОН

Изготвил: Цветелина Костова – секретар на Община Антон
ОБЩИНА АНТОН, СОФИЙСКА ОБЛАСТ
2089 Антон, пл. „Съединение” № 1

тел.: +359 7186 2300; факс: +359 7186 2500
e-mail: obanton@abv.bg, website: www.antonbg.com 
ДО 

ОБЩИНСКИ СЪВЕТ АНТОН
ДОКЛАДНА ЗАПИСКА



От АНДРЕЙ СИМОВ СИМОВ


КМЕТ на ОБЩИНА АНТОН
Относно:   Изменения и допълнения на Наредба за определяне размера на местните данъци на територията на община Антон /приета с решение № 186/28.01.2009 г. на Общински съвет Антон/, в сила от 28.01.2009 г. на територията на община Антон
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА СЪВЕТНИЦИ,

Наредба за определяне размера на местните данъци на територията на община Антон /приета с решение № 186/28.01.2009 г. на Общински съвет Антон/, в сила от 28.01.2009 г. и последно изменена с Решение № 469 по Протокол № 45/31.01.2019 г. на Общински съвет Антон е необходимо да бъде изменена и допълнена в съответствие с изменения и допълнения в Закон за местните данъци и такси /в сила от 01.01.1998 г., обн. ДВ. бр.117 от 10 Декември 1997г., …….. доп. ДВ. бр.38 от 10 Май 2019г., изм. и доп. ДВ. бр.96 от 6 Декември 2019г., изм. ДВ. бр.101 от 27 Декември 2019г., изм. ДВ. бр.102 от 31 Декември 2019 г., доп. ДВ. бр.18 от 28 Февруари 2020 г., изм. ДВ. бр.71 от 11 Август 2020 г., изм. ДВ. бр.104 от 8 Декември 2020 г., доп. ДВ. бр.107 от 18 Декември 2020 г., изм. ДВ. бр.110 от 29 Декември 2020 г., изм. ДВ. бр.14 от 17 Февруари 2021 г., изм. ДВ. бр.16 от 23 Февруари 2021 г.
Мотиви: След анализ на нормите, предоставям на вниманието Ви Проект! за изменения и допълнения на Наредба за определяне размера на местните данъци на територията на община Антон в съответствие с изменения и допълнения в Закон за местните данъци и такси /в сила от 01.01.1998 г., обн. ДВ. бр.117 от 10 Декември 1997г., …….. последно изм. ДВ. бр.16 от 23 Февруари 2021 г./, като предлагам същите да бъдат приети от Общински съвет, Община Антон, след  разглеждане и обсъждане. 

Съгласно разпоредбата на чл. 26, ал. 2 от Закона за нормативните актове, Община Антон предостави възможност на заинтересованите лица да направят своите предложения и становища, по проекта за изменение и допълнение на Наредба за определяне размера на местните данъци на територията на община Антон, най-малко 30 - дневен срок, чрез публикуването на същия проект на официалната интернет страница на Община Антон: www.antonbg.com , публикуван на 02.06.2021 година.
Във връзка с гореизложеното, предлагам следното:
РЕШЕНИE:

Проект!

На основание чл. 21, ал. 2, предл. второ от Закона за местното самоуправление и местната администрация, във връзка с измененията и допълненията на Закона за местните данъци и такси, при спазване изискванията на чл. 26 и чл. 28 от Закона за нормативните актове, Общински съвет Антон,

РЕШИ:

Прие представения проект за изменения и допълнения на Наредба за определяне размера на местните данъци на територията на община Антон /приета с решение № 186/28.01.2009 г. на Общински съвет Антон/, в сила от 28.01.2009 г. на територията на община Антон.

Бележка: С изготвения проект за изменения и допълнения на Наредба за определяне размера на местните данъци на територията на община Антон може да се запознаете в сградата на община Антон, Местни данъци и такси или на официалната интернет страница на община Антон, Наредби и правилници, Проекти -  
https://www.antonbg.com/index.php?option=com_content&task=view&id=101&Itemid=112 
С уважение, 
                                            .     

АНДРЕЙ СИМОВ
КМЕТ на ОБЩИНА АНТОН

